b'\n_START_ARTICLE_\nYst\xc3\xa4vyyden kunniamerkki\n_START_PARAGRAPH_\nYst\xc3\xa4vyyden kunniamerkki (ven. \xd0\x9e\xd1\x80\xd0\xb4\xd0\xb5\xd0\xbd \xd0\x94\xd1\x80\xd1\x83\xd0\xb6\xd0\xb1\xd1\x8b) on Ven\xc3\xa4j\xc3\xa4n valtion 1994 perustama kunniamerkki niille ulkomaalaisille, jotka ty\xc3\xb6skentelev\xc3\xa4t suhteiden parantamiseksi Ven\xc3\xa4j\xc3\xa4n valtioon ja sen kansaan. Yst\xc3\xa4vyyden kunniamerkki\xc3\xa4 voi pit\xc3\xa4\xc3\xa4 suorana seuraajana Neuvostoliiton aikaiselle Kansojen yst\xc3\xa4vyyden kunniamerkille.\n_START_SECTION_\nKunniamerkin my\xc3\xb6nt\xc3\xa4misperuste\n_START_PARAGRAPH_\nYst\xc3\xa4vyyden kunniamerkki voidaan my\xc3\xb6nt\xc3\xa4\xc3\xa4 Ven\xc3\xa4j\xc3\xa4ll\xc3\xa4 ulkomaalaisille henkil\xc3\xb6ille, jotka ovat esimerkiksi tehneet jotain erityist\xc3\xa4 rauhan, yst\xc3\xa4vyyden ja kansojen v\xc3\xa4lisen yhteisymm\xc3\xa4rryksen lujittamiseksi. Perusteluissa mainitaan, ett\xc3\xa4 kunniamerkin voi saada my\xc3\xb6s kansojen v\xc3\xa4lisen kulttuuriyhteisty\xc3\xb6n lujittamisesta sek\xc3\xa4 Ven\xc3\xa4j\xc3\xa4n historian ja kulttuuriperinn\xc3\xb6n vaalimisesta. Merkki on korkein mahdollinen ulkomaalaiselle my\xc3\xb6nnett\xc3\xa4v\xc3\xa4 kunniamerkki.\n_START_SECTION_\nKunniamerkin kuvaus\n_START_PARAGRAPH_\nKunniamerkin pohjana oli viisisakarainen t\xc3\xa4hti, jonka sis\xc3\xa4ll\xc3\xa4 on maailmankartan kuva. Kunniamerkin koko on 44 mm.\n_START_SECTION_\nAsetukset\n_START_PARAGRAPH_\nKunniamerkki on perustettu presidentin asetuksella 442, joka annettiin 2. maaliskuuta 1994. Kunniamerkki\xc3\xa4 koskevia lis\xc3\xa4asetuksia on annettu my\xc3\xb6hemmin presidentin asetuksella 19 tammikuun 6. 1999, asetuksella 1099 syyskuun 7. 2010, asetuksella 1631 joulukuun 16. 2011 ja asetuksella 308 maaliskuun 16. 2012.'